CELEX: E2014P0007
Language: fi
Date: 2014-01-14 00:00:00
Title: EFTAn valvontaviranomaisen 14 päivänä tammikuuta 2014 Norjan kuningaskuntaa vastaan nostama kanne (Asia E-7/14)

28.5.2014   
            
            
               FI
            
            
               Euroopan unionin virallinen lehti
            
            
               C 163/12
            
         EFTAn valvontaviranomaisen 14 päivänä tammikuuta 2014 Norjan kuningaskuntaa vastaan nostama kanne
   (Asia E-7/14)
   (2014/C 163/11)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis ja Gjermund Mathisen, nosti 14 päivänä tammikuuta 2014 EFTAn tuomioistuimessa kanteen Norjaa vastaan.
   EFTAn valvontaviranomainen pyytää EFTAn tuomioistuinta
   
               1.
            
            
               toteamaan, että pitämällä voimassa kansalliset säännöt, joiden mukaan Norjassa asuvien henkilöiden Norjaan tilapäisesti tuomista, ulkomaille rekisteröidyistä leasingvuokratuista moottoriajoneuvoista on maksettava täysi rekisteröintivero, kun henkilöllä ei ole oikeutta verovapautukseen tai palautukseen ja kun ajoneuvoa ei ole tarkoitus käyttää pääasiallisesti Norjassa pysyvällä tavalla eikä sitä tosiasiassa käytetä tällä tavoin, Norja on jättänyt noudattamatta ETA-sopimuksen 36 artiklan mukaisia velvoitteitaan;
            
         
               2.
            
            
               määräämään Norjan kuningaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Norjan lainsäädännössä säädetään, että ulkomaille rekisteröidyistä leasingvuokratuista autoista, jotka Norjassa asuvat henkilöt tuovat tilapäisesti Norjaan, kannetaan periaatteessa täysi rekisteröintivero siitä hetkestä alkaen, kun niitä ryhdytään käyttämään Norjassa. EFTAn valvontaviranomainen katsoo, että tämä on palvelujen vapaan liikkuvuuden periaatteen vastaista. Se katsoo, että Norja on toistaiseksi jättänyt toteuttamatta lainsäädäntötoimenpiteet, jotka ovat tarpeen ETA-sopimuksen 36 artiklan noudattamisen varmistamiseksi.
            
         
               —
            
            
               EFTAn valvontaviranomainen katsoo, että ETA-sopimuksen 36 artiklassa kielletään kaikki sellaiset kansalliset säännökset, joilla ilman objektiivista perustetta rajoitetaan palvelujen tarjoajan mahdollisuutta käyttää mainittua vapautta.